CELEX: 32015D0711(01)
Language: et
Date: 2015-07-10 00:00:00
Title: Komisjoni otsus, 10. juuli 2015, sõltumatu teadusnõukogu teatavate liikmete ametisse nimetamise kohta

11.7.2015   
            
            
               ET
            
            
               Euroopa Liidu Teataja
            
            
               C 227/2
            
         KOMISJONI OTSUS,
   10. juuli 2015,
   sõltumatu teadusnõukogu teatavate liikmete ametisse nimetamise kohta
   (2015/C 227/02)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 3. detsembri 2013. aasta otsust 2013/743/EL, millega kehtestatakse teadusuuringute ja innovatsiooni 2014.–2020. aasta raamprogrammi „Horisont 2020” rakendamise eriprogramm ning tunnistatakse kehtetuks otsused 2006/971/EÜ, 2006/972/EÜ, 2006/973/EÜ, 2006/974/EÜ ja 2006/975/EÜ (1), eelkõige selle artikli 7 lõiget 1,
   ning arvestades järgmist:
   
               (1)
            
            
               Otsusega C(2013) 8915 (2), mida on muudetud otsusega C(2015) 58 (3), asutas komisjon Euroopa Teadusnõukogu ajavahemikuks 1. jaanuar 2014 kuni 31. detsember 2020, et rakendada programmi I osa „Tipptasemel teadus” meetmed, mis on seotud otsuse 2013/743/EL artikli 3 lõike 1 punktis a osutatud erieesmärgiga „Euroopa Teadusnõukogu (ERC)”.
            
         
               (2)
            
            
               Euroopa Teadusnõukogu koosneb otsuse 2013/743/EL artikli 7 kohasest sõltumatust teadusnõukogust ja sama otsuse artikli 8 kohasest spetsiaalsest rakendusstruktuurist.
            
         
               (3)
            
            
               Vastavalt otsuse C(2013) 8915 artikli 2 lõikele 1 koosneb kõnealune teadusnõukogu Euroopa Teadusnõukogu presidendist ja 21 liikmest.
            
         
               (4)
            
            
               Vastavalt otsuse 2013/743/EL artikli 7 lõike 1 kolmandale lõigule on sõltumatu teadusnõukogu liikmete ametiaeg neli aastat ja seda saab ühe korra pikendada. Nende ametisse nimetamine peaks toimuma viisil, mis tagab teadusnõukogu tegevuse järjepidevuse.
            
         
               (5)
            
            
               Teatavate teadusnõukogu liikmete ametiaeg lõppes 31. detsembril 2014 ning seepärast on vaja sõltumatu teadusnõukogu koosseisu uuendada.
            
         
               (6)
            
            
               Vastavalt otsuse 2013/743/EL artikli 7 lõike 1 teisele lõigule, nimetab sõltumatu teadusnõukogu liikmed ametisse komisjon pärast sõltumatut ja läbipaistvat valimismenetlust, mis on kõnealuse nõukoguga kokku lepitud ja hõlmab teadusringkondadega konsulteerimist ning aruande esitamist Euroopa Parlamendile ja nõukogule. Selle nõude täitmiseks on moodustatud alaline valimiskomitee, kes määrab kindlaks teadusnõukogu tulevased liikmed. Valimiskomitee esitas komisjonile teadusnõukogu liikmete asendamiseks ja nende ametiaja pikendamiseks soovitused, mille komisjon on heaks kiitnud,
            
         ON TEINUD JÄRGMISE OTSUSE:
   Artikkel 1
   Pr Isabelle Vernos nimetatakse sõltumatu teadusnõukogu liikmeks teiseks ametiajaks, mis lõpeb 30. juunil 2019.
   Pr Margaret Buckingham nimetatakse sõltumatu teadusnõukogu liikmeks esimeseks ametiajaks, mis lõpeb 30. juunil 2019.
   Hr Michael Kramer nimetatakse sõltumatu teadusnõukogu liikmeks esimeseks ametiajaks, mis lõpeb 30. juunil 2019.
   Hr Micali Silvio nimetatakse sõltumatu teadusnõukogu liikmeks esimeseks ametiajaks, mis lõpeb 30. juunil 2019.
   Artikkel 2
   Käesolev otsus jõustub 1. juulil 2015.
   
      Brüssel, 10. juuli 2015
      
         
            Komisjoni nimel
         
         
            komisjoni liige
         
         Carlos MOEDAS
      
   
   
      (1)  ELT L 347, 20.12.2013, lk 965.
   
      (2)  Komisjoni otsus C(2013) 8915, 12. detsember 2013, millega luuakse Euroopa Teadusnõukogu (ELT C 373, 20.12.2013, lk 23).
   
      (3)  Komisjoni otsus C(2015) 58, 17. veebruar 2015, millega muudetakse otsust C(2013) 8915, millega luuakse Euroopa Teadusnõukogu (ELT C 58, 18.2.2015, lk 3).